آمریکا ساوونما باخانلیغی سؤزچوسو یوزباشی جف دویس، شیعه حشد شعبی قروپونون عراق رهبرلیگی‌نین کنترلو و امری آلتیندا حرکت ائتمه‌سی حالیندا بئله آمریکا طرفین‌دن دستکلنمه‌یه‌جگینی ایفاده ائتدی.
ساوونما باخانلیغی سؤزچوسو دویس، پنتاگوندا تشکیل ائتدیگی بیلگیلندیرمه کنفرانسیندا عراق‌داکی داعش قارشیدی مباریزه‌ده سون وضعیته و شیعه میلیس‌لرین آمریکا نزدین‌دکی قونومونا باغلی دگرلندیرمه‌لر وئردی.
آمریکا رهبرلیگی‌نین عراق‌داکی شیعه قروپ‌لاری دستکلمک کیمی بیر پلانی‌نین اولمادیغینی ایضاح ائدن دویس،
"گوونلیک کنترل‌لارینی گئچه‌بیلن‌لر دستگیمیزی آلابیلرلر آنجاق بو قروپ استثنا اولماقلا" دئدی.
دویس آیریجا، شیعه میلیس‌لرین موصولون گونئیین‌دن شهرین 63 کیلومتر باتیسین‌داکی تلعفره دوغرو حرکته گئچدیک‌لری یولون‌داکی خبرلری دوغرولایاراق،
"بو مرحله‌ده تلعفره چاتانا قدر آرادا چوخ مسافه وار" دئدی.
یوزباشی دویس آیریجا، گئچن آی یمن و سوریه‌ده هدف آلینان ایکی القاعه لیدئری‌نین اؤلدوگونو دوغرولادی.
دویس، 21 اکتبردا یمنین مآرب ویلایتینده آمریکایا عاید اینسان‌سیز هاوا آراج‌لاری‌نین یمن القاعده‌سی لیدئرلرین‌دن ابو هادی البیانی‌نی هدف آلدیغینی و بو سالدیری نتیجه‌سینده بیانی‌دن باشقا 4 القاعده عضوونون داها اؤلدورولدوگونو ایفاده ائتدی.
سوریه‌نین ادلب شهرینده 17 اکتبردا آمریکانین اینسان‌سیز هاوا آراج‌لاری‌نین تشکیل ائتدیگی بیر باشقا سالدیریدا دا حیدر کیرکان آدلی یوکسک سویه‌لی القاعده لیدئری‌نین اؤلدورولدوگونو دوغرولایان دویس،
"کیرکانین، اوسامه بن‌لادن ده داخیل اوست سویه لیدئرلرله باغلانتی‌سی وار ایدی" دئدی.
کیرکانین القاعده‌نین هیئرارشی‌سینده چوخ یوخاریدا یئر آلدیغینی بیلدیرن دویس، بو آدامین، القاعده‌نین سوریه، تورکیه و آوروپا‌داکی ائیلم‌لرین‌دن مسئول اولدوغونو ایفاده ائتدی.
